জানা যায়, আগের পদ্ধতিতে আইপিওর আবেদন করতে হলে বিনিয়োগকারীদের সংশ্লিষ্ট কোম্পানির আইপিও ফরম ফিলাপ করে ব্যাংকে টাকা জমা দিতে হয়। যেসব বিনিয়োগকারী আইপিওর লটারিতে জয়ী হন তাদের বিও অ্যাকাউন্টে শেয়ার জমা করা হয়। কিন্তু যারা লটারীতে জয়ী না হন তাদের রিফান্ড ফেরত দেয়া হয়। এতে দীর্ঘ সময় অতিবাহিত হয়। নতুন এই আইপিও পদ্ধতির মাধ্যমে দীর্ঘ লাইনে দাঁড়িয়ে আবেদনপত্র ও টাকা জমা দিতে হয় না। একইভাবে অকৃতকার্য বিনিয়োগকারীদের টাকা ফেরত পাওয়ার জন্য (রিফান্ড) দুর্ভোগ পোহাতে হয় না। বিনিয়োগকারীর টাকা তার হিসাবেই থেকে যায়।